Document ID: 31997R0417

KOMISSION ASETUS (EY) N:o 417/97,
annettu 4 päivänä maaliskuuta 1997,
maito- ja maitotuotealan vientitukien soveltamista koskevista yksityiskohtaisista erityissäännöistä annetun asetuksen (EY) N:o 1466/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 17 artiklan 14 kohdan,
sekä katsoo, että
komission asetuksessa (EY) N:o 1466/95 (3), sellaisena kuin se on viimeksi muutettuna asetuksella (EY) N:o 1895/96 (4), säädetään maito- ja maitotuotealan vientitukien soveltamista koskevista yksityiskohtaisista erityissäännöistä; komission asetuksen (ETY) N:o 3665/87 (5), sellaisena kuin se on viimeksi muutettuna asetuksella (EY) N:o 300/97 (6), 8 artiklan 3 kohdassa säädetään mahdollisuudesta antaa vientitukea myös yhteisöstä peräisin oleville sisäisen jalostusmenettelyn mukaisesti valmistetun sulatejuuston ainesosille; olisi säädettävä tietyistä yksityiskohtaisista erityissäännöksistä tämän erityistoimenpiteen moitteettoman toiminnan ja tehokkaan valvonnan varmistamiseksi ja mukautettava tätä tarkoitusta varten asetus (EY) N:o 1466/95, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Täydennetään asetus (EY) N:o 1466/95 1 c artiklalla seuraavasti:
"1 c artikla
1. Tätä artiklaa sovelletaan maito- ja maitotuotealan yhdistetyn nimikkeistön CN-koodiin 0406 30 kuuluvien tuotteiden muodossa vietävien tuotteiden vientitodistushakemuksiin asetuksen (ETY) N:o 3665/87 8 artiklan 3 kohdan kolmannen luetelmakohdan mukaisesti.
2. Todistushakemuksen ja todistuksen 20 kohdassa on oltava viittaus tähän artiklaan.
3. Todistushakemuksen mukana on oltava toimivaltaisten viranomaisten antama lupa osallistua kyseiseen tullijärjestelyyn.
4. Jäsenvaltioiden on toteutettava kyseisen järjestelyn osalta tarvittavat toimenpiteet 1 kohdassa tarkoitettujen tuotteiden, joille haetaan vientitukea, laadun ja määrän tunnistamiseksi ja valvomiseksi sekä tukioikeuden osalta vahvistettujen säännösten soveltamiseksi."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä maaliskuuta 1997.

Labels: 3
17